Jaguaras

Felis augustus (Leidy, 1872)
 Felis listai (Roth, 1899)
 Felis onca Linnaeus, 1758
 Felis onca subsp. boliviensis Nelson & Goldman, 1933
 Felis onca subsp. coxi Nelson & Goldman, 1933
 Felis onca subsp. ucayalae Nelson & Goldman, 1933
 Felis veronis Hay, 1919
 Iemish listai (Roth, 1899)
 Panthera augusta (Leidy, 1872)
 Panthera onca subsp. augusta (Leidy, 1872)
 Uncia augusta (Leidy, 1872)


Jaguaras (Panthera onca) – katinių (Felidae) šeimos, didžiųjų kačių (Pantherinae) pošeimio, panterų (Panthera) genties plėšriųjų žinduolių rūšis.

 Taksonomija 
Dėl jaguarų porūšių skaičiaus nėra vieningos nuomonės, bet po paskutinių genetinių tyrinėjimų, nuo 2017 m. į porūšius neišskiriami. Dabar tarp pietinių ir šiaurinių populiacijų išskiriami tik 4 regioniniai skirtumai.repository.si.edu / A revised taxonomy of the Felidae. Special Issue, No 11 | Winter 2017catsg.org / Revised taxonomy of the Felidae , (2 subfamilies, 8 lineages, 14 genera, 41 species, 77 subspecies)

Anksčiau, istoriškai jaguarai visada buvo išskiriama iki 8 porūšiųarchive.org / Pocock, R. I. (1939). „The races of jaguar (Panthera onca)“. Novitates Zoologicae. 41: 406–422., bet vėliau tas pats autorius išskyrė tik 3 porūšius:
 Panthera onca hernandesii – Meksikinis jaguaras; savaime paplitę Šiaurės Amerikos žemyno pietūs – nuo Arizonos JAV pietvakariuose, iki Kolumbijos.
 Panthera onca onca – Amazoninis jaguaras; paplitę Pietų Amerikos šiaurės vakarai, įskaitant Peru, Amazoniją.
 Panthera onca palustris – Pantanalinis jaguaras; paplitę pietų Amerikos centrinėje dalyje – Brazilijos Mato Groso, Pietų Mato Groso valstijose, palei Paragvajaus upę, Paragvajuje, šiaurės rytų Argentinoje. Tai stambiausias porūšis.

Anot Mammal Species of the World šaltinio, jaguarai skirstomi į 9 porūšius:departments.bucknell.edu / Felidae: Mammal Species of the World
 Panthera onca arizonensis;
 Panthera onca hernandesii;
 Panthera onca veraecrucis;
 Panthera onca centralis;
 Panthera onca goldmani;
 Panthera onca onca;
 Panthera onca peruviana;
 Panthera onca palustris; Gyvena pietvakarių Brazilijos Pantanalio šlapynėse. Stambiausias porūšis.
 Panthera onca paraguensis;

 Morfologija 
Jaguarai labai panašus į leopardus (Panthera pardus), tik jų kūnas gerokai stambesnis, labai tvirtas, raumeningas. Kūno ilgis iki 150–180 cm. Svoris nuo 55–100 kg (patelės), 68–136 kg (patinai). Didžiausias užregistruotas patinų svoris – 158 kg, mažiausias užregistruotas patelių svoris – 36 kg.

Kailis rausvai gelsvas su juodomis žiediškomis dėmėmis.

 Paplitimas 
Jaguarai išsivystė Šiaurės Amerikos žemyne, vėliau išsiplėtė į Centrinę ir Pietų Ameriką.

Istorinis, natūralus paplitimo arealas apėmė Šiaurės Amerikos pietvakarius, įskaitant JAV pietvakarinę dalį, ir tęsėsi iki Pietų Amerikos žemyno pietvakarių, iki pat pietinės Patagonijos ir Čilės, bet vėliau prarado didžiąją dalį savo pirminio šiaurinio arealo.

Kadaise Kalifornijoje jaguarai buvo paplitę iki pat Monterėjaus įlankos. Šiandien tik nedidelė jų dalis tebegyvena JAV ir Meksikos pasienyje – stebimi JAV pietvakarių Arizonos valstijos pietuose.

Pagrindinė populiacija gyvena Pietų Amerikos centrinėje ir šiaurinėje dalyse, mažesnė populiacija visoje Centrinėje Amerikoje išskyrus salas, bei Meksikoje.

Dėl tinkamų gyvenimui vietų mažėjimo gresia išnykimas.Pendragon B., Winkler N., 2011. The family of cats—delineation of the feline basic type. Journal of Creation, 25(2): 118–124.}}

 Buveinė 
Jaguarai gyvena įvairiose buveinėse, įskaitant sausringus krūmynus, tankius atogrąžų miškus, pelkynus ir šlapynes, pakrančių mangroves, žemumų upių slėnius, pievas bei mišrius-spygliuočių miškus. Jie renkasi teritorijas prie upių ir upelių.biologicaldiversity.org / JAGUAR

Jaguarai yra pastebėti 3800 m aukštyje, bet kalnuotų nors ir miškingų vietovių paprastai vengia ir Andų kalnuose arba Meksikos kalnyne neaptinkami.

 Veisimasis 
Jaguarai neturi nustatyto veisimosi sezono, jie poruojasi bet kuriuo metų laiku. Po 100 dienų nėštumo patelė atsiveda nuo 1 iki 4 jauniklių, sveriančių kiek mažiau nei kg. Gimsta akli ir kurti, praregi po dviejų savaičių. Būdami 6 mėnesių, lydi motiną medžioklėje. Motina maitina jauniklius, kol jiems sueina vieneri metai, ir dar vienerius metus būna su motina. Lytinė branda jaunikliams prasideda sulaukus dvejų-ketverių metų.

Suaugę jaguarai gyvena pavieniui, išskyrus poravimosi laikotarpį. Kaip ir kitos didžiosios katės (Pantherinae), bet išskyrus snieginius leopardus (Panthera uncia), gali riaumoti.DiscoverWildlife: Why can only big cats roar?

 Mityba 
Jaguarai gerai laipioja medžiais, plaukia vandenyje, bet dažniausiai medžioja ant žemės ir dažniausiai naktį, kartais vandenyje. Medžioklės plotas priklauso nuo grobio gausos. Jei jo daug, užtenka nedidelio ploto. Jei mažai, teritorija gali apimti net 500 km². Nedidelius atstumus gali bėgti labai greitai. Medžiojantis jaguaras nusižiūri auką ir stengiasi prie jos priartėti. Tuomet staiga puola. Medžioja kone viską – nuo pelės iki elnio ir tapyro. Gyvūnas gerai plaukia, jo grobiu gali tapti varlės, žuvys, vėžliai, net aligatorių jaunikliai. Kartais užpuola naminius gyvulius. Sumedžiojęs didesnį grobį, pirma nusitempia į slėptuvę. Likučius užkasa, kad galėtų pasisotinti vėliau.

 Amžius 
Laukinių jaguarų gyvenimo trukmė yra menkai žinoma, tačiau manoma, kad jie gyvena apie 15-16 metų. Tradiciškai, lauko tyrėjai norėdami įvertinti stambiųjų katinių (Felidae) rūšių amžių, remiasi jų dantų sąkandžiu ir dantų nusidėvėjimu. Ilgalaikė jaguarų stebėsena naudojant kamerų gaudykles gali leisti tyrėjams įvertinti minimalų kurio nors jaguarų individo gyvenimo metų skaičių – t. y. metų skaičių tarp pirmojo ir paskutinio aptikimo, remiantis tarp jo pirmojo ir pakartotinio sugavimo, istorija. Siekiant įvertinti laukinių jaguarų gyvenimo trukmę, buvo atlikta metaanalizė, remiantis literatūroje nurodytu laukinių jaguarų amžiumi. Buvo naudotasi išlikimo analizės ir tiesinės regresijos deriniu amžiaus kohortoms iš skirtingų vietovių ir skirtingų laikotarpių. Po atliktos metaanalizės, buvo gauti vienuolikos tyrimų duomenys (62 patelės, 91 patinas, 3 nežinomi) apie apskaičiuotą amžių arba minimalų gyvenimo metų skaičių. Buvo nustatyta, kad seniausiems gyviems laukiniams jaguarų patinams buvo 16, 19 ir 20 metų, o seniausioms laukinėms jaguarų patelėms – 13 metų. Vidutinė jaguarų gyvenimo trukmė (10 % ilgiausiai gyvenančių individų amžiaus vidurkis) buvo 13,6 metų (±1,4; 95 %). Patinų (14,8 ± 1,9 metų) vidutinė gyvenimo trukmė buvo gerokai ilgesnė nei patelių (11,3 ± 1,0 metų). Tiesinė regresija pagal trejų metų amžiaus kohortas patvirtino šiuos rezultatus ir parodė, kad jaguarai retai sulaukia daugiau nei 14 metų amžiaus. Išgyvenamumo analizė parodė, kad patinų gyvenimo trukmė gali būti ilgesnė nei patelių, o kai jaguarai sulaukia 2 metų amžiaus, jų išgyvenamumo tikimybė pagal amžių yra gana didelė, kol jie priartėja prie tikėtinos gyvenimo trukmės. Šie tyrimai rodo, kad mažiau nei 10 % laukinių jaguarų gyvena ilgiau nei 13 metų, ir tai padeda geriau suprasti šio stambaus paslaptingo plėšrūno gyvenimo istoriją.researchgate.net / Age of the jaguar: A novel approach to evaluating the lifespan of a rare carnivore; author: Erik Olson, Guido Saborio-R, Javier Carazo Salazar | October 2019

Nelaisvėje jaguarai išgyvena iki 28 metų.genomics.senescence.info / Age entry for Panthera onca

 Kultūroje 
Ikikolumbinėse Pietų ir Centrinės Amerikos civilizacijose jaguaras buvo jėgos ir galios simbolis. Anduose jaguaro kultas buvo labiausiai išplitęs Čavino ir Močės kultūrose. Jis dažnai vaizduotas močikų keramikoje. Mezoamerikoje jaguaro kultą panašiu metu kaip ir Čavinas išvystė olmekai. Jie kūrė skulptūras ir motyvus, kuriuose buvo vaizduojamas žmogus-jaguaras. Iš olmekų jaguaro garbinimas persidavė actekams ir majams. Majai jaguarą (b’alam) laikė tarpininku tarp žmogaus ir dievų, dvasinių jėgų pranašu. Actekai jį vaizdavo kaip karį ir valdovą, geriausiems actekų kariams buvo suteikiamas kario-jaguaro titulas. Actekų mitologijoje jaguaras buvo galingo dievo Teskatlipokos totemas.
Jaguaras – saugomas gyvūnas, nes dažnai nukenčia nuo medžioklės dėl kailio.

Moderniais laikais jaguaras yra Gajanos nacionalinis gyvūnas ir vaizduojamas šalies herbe. Taip pat jaguaras neretai vaizduojamas įvairių organizacijų emblemose, vėliavose, ant Brazilijos realo banknotų, kaip sporto komandų simbolis, kaip produktų prekinis ženklas. Vienas žymiausių produktų prekinių ženklų yra britų automobilių įmonės Jaguar Land Rover Automotive PLC prabangūs sportiniai „Jaguar“ automobiliai. Jaguaras buvo 1968 m. vasaros Olimpinių žaidynių Meksikoje talismanu.

 Galerija 

 Šaltiniai 

 Nuorodos 
 youtube.com / Exploring the Greatest Cats in the World: The Jaguar | Our World (dokumentinis filmas apie jaguarą)
 youtube.com / Secret Brazil: Jaguar, the king of the Pantanal | Animal documentary – Part 1/2 (dokumentinis filmas apie jaguarą)
 youtube.com / The Phantom Cat – South America’s Jaguar | Full Wildlife Documentary (dokumentinis filmas apie jaguarą)
 youtube.com / A jaguar attacks a caiman (jaguaras susimedžioja kaimaną)
 youtube.com / Jaguar Attacks Crocodile Cousin (EXCLUSIVE VIDEO) | National Geographic (jaguaras susimedžioja kaimaną)
 youtube.com / Jaguar Attacks Caiman Crocodile (jaguaras susimedžioja kaimaną)
 youtube.com / Jaguar Drowns Crocodile in Brazil (jaguaras susimedžioja kaimaną)

Kategorija:Katiniai